Ericu950/Stoicheia-meter-silver huggingface dataset:
ἀλέξανδρος Ἀλεξανδρείας σὺν Ἀθανασίῳ τότε ἀρχιδιακόνῳ ὄντι ταῖς κατ Αἴγυπτον πᾶσαν καὶ Λιβύην καὶ Πεντάπολιν καὶ τὰ ὅμορα τούτοις ἕως τῶν τῆς Ἰνδίας ἐπαρχιῶν 0 .
Εὐστάθιος Ἀντιοχείας τῆς μεγάλης ταῖς κατὰ Συρίαν κοίλην καὶ Μεσοποταμίαν πᾶσαν καὶ Κιλικίαν ἑκατέραν 0 .
ἰωάννης Πέρσης ταῖς ἐν Περσίδι πάσῃ καὶ τῇ μεγάλῃ Ἰνδίᾳ 0 .
λεόντιος Καισαρείας Καππαδοκίας τὸ τῆς ἐκκλησίας τοῦ κυρίου καλλώπισμα ταῖς κατ αὐτὴν Καππαδοκίαν Γαλατίαν Πόντον Διοσπόντου Παφλαγονίαν Πόντον Πολεμωνιακὸν Ἀρμενίαν μικρὰν καὶ μεγάλην 0 .
θεωνᾶς Κυζίκου ταῖς κατὰ τὴν Ἀσίαν καὶ Ἑλλήσποντον Λυδίαν τε καὶ Καρίαν διὰ τῶν ὑπ αὐτὸν ἐπισκόπων Εὐτυχίου Σμύρνης καὶ Μαρίνου Τρῳάδος 0 .
μακάριος Ἰεροσολύμων σὺν Εὐσεβίῳ τῷ Παμφίλου ἐπισκόπῳ Καισαρείας ταῖς κατὰ Παλαιστίνην καὶ Ἀραβίαν καὶ Φοινίκην 0 .
ἀλέξανδρος Θεσσαλονίκης διὰ τῶν ὑπ αὐτὸν τελούντων ταῖς κατὰ Μακεδονίαν πρώτην καὶ δευτέραν σὺν τῇ Ἑλλάδι τήν τε Εὐρώπην πᾶσαν , Σκυθίαν ἑκατέραν , καὶ ταῖς κατὰ τὸ Ἰλλυρικὸν ἁπάσαις Θεσσαλίαν τε καὶ Ἀχαΐαν 0 .
νουνέχιος Λαοδικείας ταῖς κατὰ τὴν Φρυγίαν πρώτην καὶ δευτέραν 0 .
πρωτογένης ὁ θαυμάσιος πόλεως Σαρδικῆς ταῖς ἐν Δακίᾳ Καλαβρίᾳ Δαρδανίᾳ καὶ ταῖς ὁμόροις τούτοις 0 .
κεκιλιανὸς Καρθαγένης ταῖς κατὰ πάσας τὰς ἐπαρχίας τάς τε Ἀφρικὰς καὶ τὰς Νουμηδίας καὶ Μαυριτανίας ἀμφοτέρας οὔσαις ἁγίαις τοῦ θεοῦ ἐκκλησίαις 0 .
πίστος Μαρκιανουπόλεως ταῖς κατὰ τὴν Μυσίαν καὶ τὰ τῶν Ἀθηνῶν καὶ Γάλλων ἔθνη καὶ ταῖς πλησιοχώροις τούτων πόλεσιν 0 .
ἀλέξανδρος Κωνσταντινουπόλεως τότε πρεσβύτερος ἔτι ὦν , εἰς ὕστερον δὲ καὶ τῆς ἐπισκοπικῆς ἱερατείας τῆς αὐτόθι ἐκκλησίας λαχών , σὺν Παύλῳ ἔτι τότε ἀναγνώστῃ ὄντι καὶ νοταρίῳ αὐτοῦ ταῖς ἐν ταῖς νήσοις πάσαις Κυκλάσιν 0 .
Οὗτοι πάντες οἱ ἅγιοι καὶ ἀποστολικοὶ ἄνδρες πάσαις ταῖς ὑπὸ τὸν οὐρανὸν ἁγίαις τοῦ θεοῦ ἐκκλησίαις τὰ ἐν τῇ Νικαέων ἁγίᾳ μεγάλῃ καὶ οἰκουμενικῇ συνόδῳ κεκριμένα διαπορθμεύσαντες πανταχοῦ γῆς παρέδωκαν .
ὁ δὲ βασιλεὺς Κωνσταντῖνος ἐπὶ τῇ ἐκθέσει τῆς ὀρθῆς καὶ ἀποστολικῆς πίστεως τῆς ἐκ πνεύματος ἁγίου διὰ τῶν τριακοσίων ἁγίων ἡμῶν πατέρων ἐκφωνηθείσης ὥσπερ δι ἑνὸς στόματος καὶ κυρωθείσης παρὰ πάντων ἡσθεὶς ἀνέστη ἐκ τοῦ θρόνου ἐπὶ παρουσίᾳ παντὸς τοῦ πλήθους τῶν τε ἁγίων ἀρχιερέων καὶ πάντων τῶν συνδραμόντων εἰς τὴν ἁγίαν ἐκείνην τῆς πίστεως ἀκρόασιν καὶ τὰς χεῖρας ἁπλώσας καὶ τὸ ὄμμα τείνας εἰς τὸν οὐρανὸν πρὸς τὸν θεόν , εὐφήμοις ῥήμασιν ἀνύμνησε τὸν τῶν πάντων ἡμῶν σωτῆρα καὶ εὐεργέτην θεόν , ὅτι τὴν ποθουμένην αὐτῷ τῶν ἐπισκόπων ὁμόνοιαν καὶ τὴν περὶ τῆς ὀρθῆς καὶ σωτηρίου πίστεως αὐτῶν ὁμοφωνίαν αὐτῷ ἐπρυτάνευσε .
τοσοῦτος ἦν ὁ πάντα ἄριστος ἐκεῖνος καὶ θεοφιλὴς βασιλεὺς περὶ τὴν τῶν τοῦ θεοῦ ἐκκλησιῶν φροντίδα καὶ τὴν τῶν ποιμένων εἰρηνικωτάτην ὁμόνοιαν .
Οὐκ ἄτοπον δὲ ἡγοῦμαι καὶ τὰ Εὐσεβίου τοῦ Παμφίλου , ἅπερ περὶ τούτων  τῶν ἐν τῇ συνόδῳ πραγματευθέντων λέγω  ποιεῖσθαι τὸν λόγον ἀρχόμενος καλῶς διελάβετο ἐν τῷ τρίτῳ αὐτοῦ βιβλίῳ τῷ εἰς τὸν βίον Κωνσταντίνου τοῦ θεοφιλοῦς βασιλέως , ἐντάξαι τῇδε τῇ συγγραφῇ .
πλείστων δῆτα ὑφ ἑκατέρου τάγματος προτεινομένων πολλῆς τε ἀμφιβολίας τὰ πρῶτα παρά τινων γινομένης ἐπηκροᾶτο πάντων ὁ βασιλεὺς ὁ πανεύφημος σχολῇ τε εὐτονωτάτῃ τὰς προτάσεις θατέρων τῶν μερῶν ὑπεδέχετο .
ἐν μέρει τε ἀντιλαμβανόμενος τῶν παρ ἑκατέρου τάγματος λεγομένων ἠρέμα τε συνῆγε τοὺς φιλονείκως ἐνισταμένους πράως τε ποιούμενος τὰς πρὸς ἕκαστον ὁμιλίας ἑλληνίζων τε τῇ φωνῇ , ἐπειδὴ μη δὲ ταύτης ἀμαθῶς εἶχε , γλυκερός τις ἦν καὶ ἡδύς , τοὺς μὲν συμπείθων , τοὺς δὲ καταδυσωπῶν τῷ λόγῳ , τοὺς δὲ εὖ λέγοντας ἐπαινῶν πάντας τε εἰς ὁμόνοιαν ἐλαύνων , ἕως ὅτε ὁμογνώμονας καὶ ὁμοδόξους ἐπ αὐτῷ κατεστήσατο , ὡς ὁμοφώνως μὲν κρατῆσαι τὴν εὐσεβῆ δοξολογίαν κρατυνθῆναί τε τὴν ἀληθῶς ἐκ πνεύματος ἁγίου παρὰ πάντων τῶν προρρηθέντων ἁγίων ἡμῶν πατέρων ἐκφωνηθεῖσαν σωτήριον πίστιν , ἐν τ αὐτῷ δὲ καὶ περὶ τῆς σωτηρίου ἑορτῆς τοῦ πάσχα ἕνα παρὰ πᾶσιν ὁμολογηθῆναι καιρὸν ἐνομοθέτησε .
τότε δὴ καὶ ἐγγράφως δι ὑποσημειώσεως ἑκάστου τὰ κοινῇ δεδογμένα κυρωθῆναι ὡρίσατο καὶ περὶ τῶν καθ ἕκαστον ἐκκλησιαστικῶν διατυπώσεων καὶ κανόνων ἐγγράφως ἐκθεῖναι τοὺς ἐπισκόπους παρεγγυᾷ .
Κινεῖ δὲ ἡμᾶς ἡ τοῦ βασιλέως πίστις καὶ ἑτέρου πράγματος ἐπιμνησθῆναι " ὃς τὴν σπουδὴν καὶ πρόνοιαν τῆς ἐκκλησιαστικῆς εἰρήνης ἐποιεῖτο , ὡς μη δὲ τὰ ἐλάχιστα αὐτὸν παραλιπεῖν .
καὶ Ἀκέσιον γὰρ τῆς τῶν Ναυάτων θρησκείας ἐπίσκοπον καὶ τοὺς σὺν αὐτῷ κεκλήκει εἰς τὴν σύνοδον ὡς καὶ αὐτοὺς τὸ ὁμοούσιον καὶ τὴν τριάδα δοξάζοντας .
μετὰ οὖν τὸ ἐκτεθῆναι καὶ ὑπογραφῆναι παρά τε τῆς συνόδου καὶ τοῦ βασιλέως τὸν ὅρον τῆς πίστεως ἠρώτα τὸν Ἀκέσιον Κωνσταντῖνος ὁ βασιλεύς , εἰ καὶ αὐτὸς τῇ πίστει συντίθεται καὶ τῷ ὁρισμῷ τῆς περὶ τοῦ πάσχα ἑορτῆς .
ὁ δὲ Ἀκέσιος πρὸς αὐτὸν οὐδὲν καινόν ἔφη , ὦ βασιλεῦ , ἡ σύνοδος ὥρισεν ·
οὕτω γὰρ ἄνωθεν ἅπαντες ἐκ τῶν ἀποστολικῶν χρόνων παρειλήφαμεν καὶ τὸν ὅρον τῆς πίστεως καὶ τὸν χρόνον τῆς τοῦ πάσχα ἑορτῆς .
καὶ ὁ βασιλεὺς πρὸς αὐτόν 0 ·
τί οὖν τῆς κοινωνίας ἡμῶν χωρίζῃ ;
ὁ δὲ Ἀκέσιος τὰ ἐπὶ Δεκίου κατὰ τὸν διωγμὸν γενόμενα περὶ τῶν ἐν τῷ μαρτυρίῳ μὴ δυνηθέντων ἀγωνίσασθαι ἀλλὰ ἀρνησαμένων διηγεῖτο καὶ ἀκρίβειαν αὐστηροῦ κανόνος προεβάλλετο λέγων , ὡς ἄρα οὐ χρὴ τοὺς μετὰ τὸ βάτπτισμα ἡμαρτηκότας δέχεσθαι μετανοοῦντας ἢ τῆς κοινωνίας τῶν μυστηρίων τοῦ λοιποῦ ἀξιοῦσθαι .
ταῦτα εἰπόντος τοῦ Ἀκεσίου ἔφη πρὸς αὐτὸν ὁ βασιλεύς ·
θές , ὦ Ἀκέσιε , κλίμακα μόνος καὶ ἀνάβηθι εἰς τὸν οὐρανόνα .
μετὰ ταῦτα πάντες οἱ ἐπίσκοποι διατυπώσεις ἐκκλησιαστικὰς διαφόρους ἐκτίθενται .
ὁμιλήσωμεν τῷ φωτί , ὅ ἐστιν ὁ Χριστός , ὡς πλησίον αὐτοῦ ἑστῶτες ὡς ὁρῶντες αὐτὸν οὕτως πολιτευσώμεθα ταῖς εὐχαῖς ταῖς ἁγιαζούσαις .
εὐχαὶ γὰρ ἁγιάζουσιν , ἐὰν λόγῳ θείῳ προσευχώμεθα , λόγος δὲ θεῖος πάρεστιν , ἔνθα καρδία καὶ πολιτεία καθαρὰ μετὰ ταπεινοφροσύνης φυλάττεται .
ἔκαμνεν ὁ Ἰσραὴλ τὰς θυσίας ἐπιτελῶν ·
ἔκραζον οἱ προφῆται πρὸς τὸν θεόν ·
ἐξαπόστειλον τὸ φῶς σου καὶ τὴν ἀλήθειάν σου .
ἐκεῖνοι ἐκραζον καὶ ἡμεῖς ἐλάβομεν ·
ἄλλοι κεκοπιάκασι , καθὼς εἶπεν ὁ κύριος , καὶ ἡμεῖς εἰς τὸν κόπον αὐτῶν εἰσεληλύθαμεν .
ἦλθε γὰρ πρὸς ἡμᾶς αὐτὸς ὁ κύριος λέγων ἐγώ εἰμι τὸ φῶς , ἐγώ εἰμι ἡ ἀλήθεια .
ἀκαμάτως ἐλάβομεν τὴν χάριν , ἀλλὰ διὰ καμάτου δεῖ ἡμᾶς φυλάξαι τὴν χάριν .
περὶ τῶν λεγόντων μὴ δεῖν Χριστιανοὺς ἐργάζεσθαι .
ἐπείπερ τινές , οὐκ ἐργάζεσθαι βουλόμενοι , ἀλλὰ περιεργάζεσθαι , ἐκλαμβάνουσι κακῶς τὰς τοῦ κυρίου ἱερὰς φωνὰς εἰπόντος μὴ μεριμνᾶτε τῇ ψυχῇ ὑμῶν , τί φάγητε ὡς οὐ χρῆναι λέγοντος ἀκολουθοῦντας τῇ φωνῇ ταύτῃ ἐργάζεσθαι εἰς τὴν γῆν Χριστιανούς , ἀποδεικτέον ἡμῖν μὴ οὕτως εἰρηκέναι τὸν κύριον .
ἐγχωρεῖ γὰρ καὶ ἐργάζεσθαι καὶ μὴ μεριμνᾶν , εἰδότας ἡμᾶς καὶ πιστεύοντας , ὅτι τῶν ἔργων ἡμῶν τὴν αὔξησιν καὶ τοὺς καρποὺς αὐτὸς ὁ κύριος δίδωσιν εἰπών ·
οὕτως ἐστὶν ἡ βασιλεία τοῦ θεοῦ , ὡς ἐὰν ἄνθρωπος βάλῃ τὸν σπόρον αὐτοῦ ἐπὶ τὴν γῆν καὶ καθεύδῃ καὶ ἐγείρεται νύκτα καὶ ἡμέραν , καὶ ὁ σπόρος βλαστάνει καὶ μηκύνεται , ὡς οὐκ οἶδεν αὐτός .
περὶ τῶν ἱερωμένων .
τοὺς ἱερωμένους εἰς τύπον καὶ εἰκόνα χρὴ εἶναι τῶν ἐπουρανίων , καὶ τὸν μὲν ἐπίσκοπον ἐπέχειν τὸν θρόνον αὐτοῦ τοῦ κυρίου ὡς κεφαλὴν μετ αὐτὸν ὄντα τῆς ἐκκλησίας ἧς παρείληφε , τὸν δὲ πρεσβύτερον τὸν σεραφικὸν ἐπέχειν θρόνον , τὸν δὲ διάκονον τὸν χερουβικόν 0 ·
τὸν ὑπηρέτην εἰς διακονίαν τούτων εἶναι προσήκει .
περὶ τοῦ μὴ δεῖν λαϊκοὺς ἀνιέναι ἐν τῷ ἄμβωνι .
περὶ τοῦ μὴ δεῖν λαϊκοὺς ἀνιέναι ἐν τῷ ἄμβωνι πλὴν τῶν τεταγμένων ἀναγινώσκειν ἢ ψάλλειν ἐν ταῖς διφθέραις .
περὶ τοῦ ἁγίου βαπτίσματος 0 .
τὸ βάπτισμα ἡμῶν οὐ τοῖς αἰσθητοῖς ὀφθαλμοῖς κατανοητέον , ἀλλὰ τοῖς νοεροῖς .
ὕδωρ ὁρᾷς , νόησον τὴν ἐν τοῖς ὕδασι κρυπτομένην τοῦ θεοῦ δύναμιν .
ἐν γὰρ πνεύματι ἁγίῳ καὶ πυρὶ βαπτίζεσθαι ἡμᾶς οἱ ἱεροὶ διδάσκουσι λόγοι ·
ἐν γὰρ πίστει τοῦ βαπτίζοντος καὶ ἐν πίστει τοῦ βαπτιζομένου διὰ τῆς ἱερᾶς ἐπικλήσεως πλήρη τοῦ ἁγιασμοῦ τοῦ πνεύματος καὶ τοῦ θείου πυρὸς νόει τὰ ὕδατα .
αὐτὸς γάρ φησι βαπτίσει ἐν πνεύματι ἁγίῳ καὶ πυρί .
κατέρχεται μὲν οὖν ὁ βαπτιζόμενος ὑπεύθυνος ἁμαρτημάτων καὶ τῇ τῆς φθορᾶς δουλείᾳ ἐνεχόμενος , ἀνέρχεται δὲ ἐλευθερωθεὶς τῆς τε τοιαύτης δουλείας καὶ τῆς ἁμαρτίας , υἱὸς τοῦ θεοῦ καὶ κληρονόμος χάριτι αὐτοῦ γεγονώς , συγκληρονόμος δὲ Χριστοῦ , αὐτὸν ἐνδυσάμενος τὸν Χριστόν , καθὼς γέγραπται ὅσοι εἰς Χριστὸν ἐβαπτίσθητε , Χριστὸν ἐνεδύσασθε .
περὶ τῆς θείας τραπέζης καὶ τοῦ ἐπ αὐτὴν μυστηρίου τοῦ σώματος καὶ τοῦ αἵματος τοῦ Χριστοῦ .
ἐπὶ τῆς θείας τραπέζης πάλιν κ ἀνταῦθα μὴ τῷ προκειμένῳ ἄρτῳ καὶ τῷ ποτηρίῳ ταπεινῶς προσέχωμεν , ἀλλ ὑψώσαντες ἡμῶν τὴν διάνοιαν πίστει νοήσωμεν κεῖσθαι ἐπὶ τῆς ἱερᾶς ἐκείνης τραπέζης τὸν ἀμνὸν τοῦ θεοῦ τὸν αἴροντα τὴν ἁμαρτίαν τοῦ κόσμου , ἀθύτως ὑπὸ τῶν ἱερέων θυόμενον , καὶ τὸ τίμιον αὐτοῦ σῶμα καὶ αἷμα ἀληθῶς λαμβάνοντας ἡμᾶς πιστεύειν ταῦτα εἶναι τὰ τῆς ἡμετέρας ἀναστάσεως σύμβολα .
διὰ τοῦτο γὰρ οὔ τε πολὺ λαμβάνομεν , ἀλλ ὀλίγον , ἵνα γνῶμεν ὅτι οὐκ εἰς πλησμονήν , ἀλλ εἰς ἁγιασμόν 0 .
περὶ τῆς ἐκ νεκρῶν ἀναστάσεως 0 .
οὐχ ἁπλῶς ὁ κύριος τὴν ἑαυτοῦ σάρκα ὑπὲρ ἡμῶν παρέδωκεν εἰς πάθος καὶ θάνατον , ἀλλ ἵνα τὴν ἡμετέραν σωτηρίαν πραγματεύσηται καίπερ ἐλεύθερος ὧν τοῦ θανάτου , καθὼς ἀνωτέρω ὁ λόγος ἀπέδειξε .
καὶ βοᾷ ὁ προφήτης ὡς ἐκ προσώπου αὐτοῦ , προαναφωνῶν τὸ μέλλον τῆς κατὰ σάρκα αὐτοῦ οἰκονομίας μυστήριον .
ἐγενήθην φησίν ὡσεὶ ἄνθρωπος ἀβοήθητος ἐν νεκροῖς ἐλεύθερος .
τίς δὲ ἐλεύθερος θανάτου εἰ μὴ θεός 0 ;
ἀλλὰ κατὰ τὰς προαποδειχθείσας ἀποδείἕξεις σαρκωθεὶς διὰ φιλανθρωπίαν γέγονεν ὡσεὶ ἄνθρωπος ἀβοήθητος , ταπεινώσας τὴν ἑαυτοῦ σάρκα μέχρι θανάτου , θανάτου δὲ σταυροῦ , ἣ καὶ ἐγηγέρθαι κηρύττεται , ἵνα ἡμᾶς ἀπαθανατίσας πρυτανεύσῃ ἡμῖν τοῖς ἀπεγνωσμένοις δι αὐτῆς τῆς ἡμετέρας ἀπαρχῆς τὴν τῆς ἀναστάσεως ἡμῶν ἐλπίδα , ὅπως μηκέτι ὦμεν δοῦλοι τῷ αἰωνίῳ θανάτῳ , ἀλλ ἐλεύθεροι , καθάπερ καὶ ἡ ἀπαρχὴ ἡμῶν Χριστός , καθά φησιν ὁ μακάριος ἀπόστολος Παῦλος 0 ·
ἀπαρχὴ Χριστός , ἔπειτα οἱ τοῦ Χριστοῦ ἐν τῇ παρουσίᾳ αὐτοῦ 0 1 .
ὃν καὶ σωτῆρα , αὐτὸν δὴ τοῦτον τὸν κύριον ἡμῶν Ἰησοῦν Χριστὸν τὸν τοῦ θεοῦ καὶ πατρὸς υἱὸν μονογενῆ , ἀπεκδέχεσθαι ἡμᾶς ἐξ οὐρανῶν , ἀναστήσοντα ἡμῶν ἐκ τῶν τάφων τὰ σώματα , ἐπιμαρτύρεται λέγων ·
ἡμῶν τὸ πολίτευμα φησίν ἐν οὐρανοῖς ὑπάρχει , ἐξ οὗ καὶ σωτῆρα ἀπεκδεχόμεθα κύριον Ἰησοῦν Χριστόν , ὃς μετασχηματίσει τὸ σῶμα τῆς ταπεινώσεως ἡμῶν σύμμορφον τῷ σώματι τῆς δόξης αὐτοῦ .
οὕτως γὰρ δεῖ τὸ σῶμα ἡμῶν δοξασθῆναι , ὡς τὸ τοῦ δεσπότου , ἀνεπίδεκτον κακίας καὶ πάντων τῶν νῦν παθῶν , ἐλεύθερον τοῦ θανάτου καὶ τῆς ἁμαρτίας , ἅγιον , ἵνα ἐν καινότητι ζωῆς σὺν αὐτῷ περιπατῆσαι δυνηθῶμεν ἐν φωτὶ ἐπουρανίῳ , συμβασιλεύοντες ἀεὶ αὐτῷ τῷ Χριστῷ 0 .
ἐν ταύτῃ γὰρ τῇ ἐλπίδι καὶ τὸ ἅγιον εἰλήφαμεν βάπτισμα καὶ τὴν σωτήριον τῶν ἁγίων αὐτοῦ μελῶν μετουσίαν ὑποδεχόμεθα .
ταῦτα τῆς καθολικῆς ἐκκλησίας τὰ δόγματα 0 .
ὅσοτι μία ἡ ἐκκλησία τοῦ θεοῦ 0 .
μία ἡ ἐκκλησία ἐν οὐρανοῖς , ἡ αὐτὴ καὶ ἐπὶ γῆς 0 .
ἐν ταύτῃ τὸ πνεῦμα τὸ ἅγιον ἐπαναπαύεται .
αἱ ἔξω ταύτης οὖσαι αἱρέσεις , ἃς ἔχουσιν οἱ ἄνθρωποι , οὔκ εἰσι διδασκαλίαι τοῦ σωτῆρος ἡμῶν οὐ δὲ τῶν ἀποστόλων , ἀλλὰ τοῦ σατανᾶ καὶ τοῦ πατρὸς αὐτῶν τοῦ διαβόλου .
τὰ γὰρ Ἰουδαίων καὶ Ἑλλήνων ἑτέρῳ σχήματι ἐκδιδάσκουσιν , ἵνα ἀφέλωνται τῶν ἀνθρώπων τὴν ὄντως ζωήν .
περὶ τῆς τοῦ θεοῦ προγνώσεως καὶ τοῦ κόσμου 0 .
μικρότερος ὁ κόσμος ἐγένετο διὰ τὴν πρόγνωσιν .
προέγνω γὰρ ὁ θεός , ὅτι ἁμαρτήσει ὁ ἄνθρω πος .
διὰ τοῦτο καινοὺς οὐρανοὺς καὶ καινὴν γῆν προσδοκῶμεν κατὰ τὰ ἱερὰ γράμματα , φαινομένης ἡμῖν τῆς ἐπιφανείας καὶ βασιλείας τοῦ μεγάλου θεοῦ καὶ σωτῆρος ἡμῶν Ἰησοῦ Χριστοῦ .
καὶ παραλήψονται τότε , καθά φησι Δανιήλ , τὴν βασιλείαν ἅγιοι ὑψίστους , καὶ ἔσται ἡ γῆ καθαρά , ἁγία , γῆ ζώντων καὶ οὐ νεκρῶν , ἣν προεωρακὼς Δαυὶδ τῷ τῆς πίστεως ὀφθαλμῷ βοᾷ ·
πιστεύω τοῦ ἰδεῖν τὰ ἀγαθὰ κυρίου ἐν γῇ ζώντων , γῇ πραέων καὶ ταπεινῶν .
μακάριοι γάρ φησιν οἱ πραεῖς , ὅτι αὐτοὶ κληρονομήσουσι τὴν γῆν .
καὶ ὁ προφήτης καὶ πατήσουσιν αὐτὴν φησί πόδες πραέων καὶ ταπεινῶνα .
ταῦτα ἐκ τῶν σπουδασθέντων τοῖς ἁγίοις ἡμῶν πατράσιν ἐκκλησιαστικῶν διατυπώσεων μικρὰ ἐκ πολλῶν τῆδε τῇ συγγραφῆ συνετάξαμεν .
ἐξέθεντο δὲ καὶ ἐκκλησιαστικοὺς κανόνας εἴκοσιν ἐν αὐτῇ τῇ ἐν Νικαίᾳ συνόδῳ , οὺς καὶ αὐτοὺς ἀναγκαῖον φήθην ἐντάξαι τῷ γράμματι 0 .
περὶ εὐνούχων ἀποκοψάντων ἑαυτούς .
εἴ τις ἐξ νόσου ὑπὸ ἰατροῦ ἐχειρουργήθη ἢ ὑπὸ βαρβάρων ἐξετμήθη , οὗτος μενέτω ἐν τῷ κλήρῳ .
εἰ δέ τις ὑγιαίνων ἑαυτὸν ἐξέτεμε , τοῦτον καὶ ἐν τῷ κλήρῳ ἐξεταζόμενον πεπαῦσθαι προσήκει καὶ ἐκ τοῦ δεῦρο μηδένα τῶν τοιούτων χρῆναι προσάγεσθαι .
ὥσπερ δὲ τοῦτο πρόδηλον , ὅτι περὶ τῶν ἐπιτηδευόντων τὸ πρᾶγμα καὶ τολμώντων ἑαυτοὺς ἐκτέμνειν εἴρηται , οὕτως , εἴ τινες ὑπὸ βαρβάρων ἢ δεσποτῶν εὐνουχίσθησαν , εὑρίσκοιντο δὲ ἄλλως ἄξιοι , τούτους εἰς κλῆρον προσίεται ὁ κανών 0 .
περὶ τῶν ἀπὸ ἐθνικῶν εἰς χειροτονίαν προαχθέντων .
ἐπειδὴ πολλὰ εἴ τε ὑπὸ ἀνάγκης ἢ ἄλλως πως ἐπειγομένων τῶν ἀνθρώπων ἐγένετο παρὰ τὸν κανόνα τὸν ἐκκλησιαστικόν , ὥστε ἀνθρώπους ἀπὸ ἐθνικοῦ βίου ἄρτι προσελθόντας τῇ πίστει καὶ ἐν ὀλίγῳ χρόνῳ κατηχηθέντας εὐθὺς ἐπὶ τὸ πνευματικὸν λουτρὸν ἄγειν καὶ ἅμα τῷ βατπτισθῆναι προάγειν εἰς ἐπίσκοπον ἢ πρεσβύτερον , καλῶς ἔχειν ἔδοξε τοῦ λοιποῦ μηδὲν τοιοῦτον γίνεσθαι .
καὶ γὰρ καὶ χρόνου δεῖ τῷ κατηχουμένῳ καὶ μετὰ τὸ βάτπτισμα δοκιμασίας πλείονος .
σαφὲς γὰρ τὸ ἀποστολικὸν γράμμα τὸ λέγον μὴ νεόφυτον , ἵνα μὴ τυφωθεὶς εἰς κρίμα ἐμπέσῃ καὶ παγίδα τοῦ διαβόλου 0 .
εἰ δὲ προιόντος τοῦ χρόνου ψυχικόν τι ἁμάρτημα εὑρεθείη περὶ τὸ πρόσωπον καὶ ἐλέγχοιτο ὑπὸ δύο καὶ τριῶν μαρτύρων , παύσεται ὁ τοιοῦτος τοῦ κλήρου .
ὁ δὲ παρὰ ταῦτα ποιῶν ὡς ὑπεναντία τῇ μεγάλῃ συνόδῳ θρασυνόμενος αὐτὸς κινδυνεύσει περὶ τοῦ κλήρου 0 .
περὶ τῶν τὰς συνεισάκτους ἐχόντων .
περὶ τῶν συνεισάκτων ἀπηγόρευσε καθόλου ἡ μεγάλη σύνοδος μὴ ἐπισκόπῳ μη δὲ πρεσβυτέρῳ μή τε διακόνῳ μή τε ὅλως τῶν ἐν τῷ κλήρῳ τινὶ ἐξεῖναι συνείσακτον ἔχειν , πλὴν εἰ μὴ ἄρα μήτηρ ἢ ἀδελφὴ ἢ θεία ἢ ἃ μόνα πρόσωπα διαπέφευγε πᾶσαν ὑποψίαν 0 .
ὁ δὲ παρὰ ταῦτα ποιῶν κινδυνεύσει περὶ τὴν ἑαυτοῦ ἀξίαν .
περὶ καταστάσεως ἐπισκόπων .
ἐπίσκοπον προσήκει μάλιστα μὲν ὑπὸ πάντων τῶν ἐν τῇ ἐπαρχίᾳ ἐπισκόπων καθίστασθαι , εἰ δὲ δυσχερὲς εἴη τὸ τοιοῦτον ἢ διὰ κατεπείγουσαν ἀνάγκην ἢ διὰ μῆκος ὁδοῦ , ἐξ ἅπαντος τρεῖς ἐπὶ τὸ αὐτὸ συναγομένους , συμψήφων γινομένων καὶ τῶν ἀπόντων καὶ συντιθεμένων διὰ γραμμάτων , τότε τὴν χειροτονίαν ποιεῖσθαι , τὸ δὲ κῦρος τῶν γινομένων δίδοσθαι εἰς ἑκάστην ἐπαρχίαν τῷ μητροπολίτῃ ἐπισκόπῳ .
περὶ τῶν ἀκοινωνήτων γινομένων .
περὶ τῶν ἀκοινωνήτων γινομένων εἴ τε τῶν ἐν τῷ κλήρῳ εἴ τε τῶν ἐν τῷ λαϊκῷ τάγματι ὑπὸ τῶν καθ ἑκάστην ἐπαρχίαν ἐπισκόπων κρατείτω ἡ γνώμη κατὰ τὸν κανόνα , τοὺς ὑφ ἑτέρων ἀποβληθέντας ὑφ ἑτέρων μὴ προσίεσθαι 0 1 .
ἐξεταζέσθω δέ , μὴ μικροψυχίᾳ ἢ φιλονεικίᾳ ἤ τινι τοιαύτῃ ἀηδίᾳ τοῦ ἐπισκόπου ἀποσυνάγωγοι γεγένηνται .
ἵνα οὖν τοῦτο τὴν πρέπουσαν ἐξέτασιν λαμβάνῃ , καλῶς ἔχειν ἔδοξεν ἑκάστου ἐνιαυτοῦ καθ ἑκάστην ἐπαρχίαν δὶς τοῦ ἔτους συνόδους γίνεσθαι , ἵνα κοινῇ πάντων τῶν ἐπισκόπων τῆς ἐπαρχίας ἐπὶ τὸ αὐτὸ συναγομένων τὰ τοιαῦτα ζητήματα ἐξετάζοιτο , καὶ οὕτως οἱ ὁμολογουμένως προσκεκρουκότες τῷ ἐπισκόπῳ κατὰ λόγον ἀκοινώνητοι παρὰ πάντων εἶναι δοκῶσι , μέχρις ἂν τῷ κοινῷ ἢ τῷ ἐπισκόπῳ δόξῃ τὴν φιλανθρωποτέραν περὶ αὐτῶν ἐκθέσθαι ψῆφον .
αἱ δὲ σύνοδοι γινέσθωσαν μία μὲν πρὸ τῆς τεσσαρακοστῆς , ἵνα πάσης μικροψυχίας ἀναιρουμένης τὸ δῶρον καθαρὸν προσφέρηται τῷ θεῷ , δευτέρα δὲ περὶ τὸν τοῦ μετοπώρου καιρόν .
περὶ τῶν ἐξαιρέτων τιμῶν αἱ τοῖς μείζονας κυβερνῶσιν ἐπισκοπὰς ἐκκλησιαστικῶς ἐκανονίσθησαν .
τὰ ἀρχαῖα ἔθη κρατείτω τὰ ἐν Αἰγύπτῳ καὶ Λιβύαις καὶ Πενταπόλει , ὥστε τὸν ἐν Ἀλεξανδρείᾳ ἐπίσκοπον πάντων ἔχειν τὴν ἐξουσίαν , ἐπειδὴ καὶ τῷ ἐν Ρώμῃ ἐπισκόπῳ τοῦτο σύνηθές ἐστιν , ὁμοίως δὲ καὶ κατὰ τὴν Ἀντιόχειαν καὶ ἐν ταῖς ἄλλαις ἐπαρχίαις τὰ πρεσβεῖα σῴζεσθαι ταῖς ἐκκλησίαις .
καθόλου δὲ πρόδηλον ἐκεῖνο , ὅτι , εἴ τις χωρὶς γνώμης τοῦ μητροπολίτου γένοιτο ἐπίσκοπος , τὸν τοιοῦτον ἡ σύνοδος ἡ μεγάλη ὥρισε μὴ δεῖν εἶναι ἐπίσκοπον 0 .
ἐὰν μέντοι τῇ κοινῇ πάντων ψήφῳ εὐλόγῳ οὔσῃ καὶ κατὰ τὸν κανόνα τὸν ἐκκλησιαστικὸν δύο ἢ τρεῖς δι οἰκείαν φιλονεικίαν ἀντιλέγωσι , κρατείτω ἡ τῶν πλειόνων ψῆφος .
περὶ τοῦ ἐν Αἰλίᾳ ἐπισκόπου .
ἐπειδὴ συνήθεια κεκράτηκε καὶ παράδοσις ἀρχαία , ὥστε τὸν ἐν Αἰλίᾳ ἐπίσκοπον τιμᾶσθαι , ἐχέτω τὴν ἀκολουθίαν τῆς τιμῆς , τῇ μητροπόλει σῳζομένου τοῦ οἰκείου ἀξιώματος .
περὶ τῶν ὀνομαζομένων Καθαρῶν 0 .
περὶ τῶν ἑαυτοὺς μὲν ὀνομαζόντων Καθαρούς ποτε , προσερχομένων δὲ τῇ ἁγιωτάτῃ καθολικῇ καὶ ἀποστολικῇ ἐκκλησίᾳ ἔδοξε τῇ ἁγίᾳ καὶ μεγάλῃ συνόδῳ , ὥστε χειροθετουμένους αὐτοὺς οὕτως μένειν ἐν τῷ κλήρῳ 0 .
πρὸ ἁπάντων δὲ τούτων ὁμολογῆσαι αὐτοὺς ἐγγράφως προσήκει , ὅτι συνθήσονται καὶ ἀκολουθήσουσι τοῖς τῆς καθολικῆς καὶ ἀποστολικῆς ἐκκλησίας δόγμασι , τουτέστι καὶ διγάμοις κοινωνεῖν καὶ τοῖς ἐν τῷ διωγμῷ παραπεπτωκόσιν , ἐφ ὧν καὶ χρόνος τέτακται καὶ καιρὸς ὥρισται , ὥστε αὐτοὺς ἀκολουθεῖν ἐν πᾶσι τοῖς δόγμασι τῆς καθολικῆς ἐκκλησίας .
ἔνθα μὲν οὖν πάντες εἴ τε ἐν κώμαις εἴ τε ἐν πόλεσιν αὐτοὶ μόνοι εὑρίσκοιντο χειροθετηθέντες , εὑρισκόμενοι ἐν τῷ κλήρῳ ἔσονται ἐν τῷ αὐτῷ σχήματι 0 .
ὅσοι δὲ τοῦ τῆς καθολικῆς ἐκκλησίας ἐπισκόπου ἢ πρεσβυτέρου ὄντος προσέρχονται , πρόδηλον ὡς ὁ μὲν ἐπίσκοπος τῆς ἐκκλησίας ἕξει τὸ ἀξίωμα τοῦ ἐπισκόπου , ὁ δὲ ὀνομαζόμενος παρὰ τοῖς Καθαροῖς ἐπίσκοπος τὴν τοῦ πρεσβυτέρου τιμὴν ἕξει , πλὴν εἰ μὴ ἄρα δοκοίη τῷ ἐπισκόπῳ τῆς τιμῆς τοῦ ὀνόματος αὐτοῦ μετέχειν 0 .
εἰ δὲ μὴ τοῦτο αὐτῷ ἀρέσκοι , ἐπινοήσει τόπον ἢ χωρεπισκόπου ἢ πρεσβυτέρου ὑπὲρ τοῦ ἐν τῷ κλήρῳ ὅλως δοκεῖν εἶναι , ἵνα μὴ ἐν τῇ πόλει δύο ἐπίσκοποι ὦσιν .
περὶ χειροτονίας πρεσβυτέρων .
εἴ τινες ἀνεξετάστως προήχθησαν πρεσβύτεροι ἢ ἀνακρινόμενοι ὡμολόγησαν τὰ ἡμαρτημένα αὐτοῖς καὶ ὁμολογησάντων παρὰ κανόνα κινούμενοι ἄνθρωποι χεῖρας ἐπιτεθείκασι , τοὺς τοιούτους ὁ κανὼν οὐ προσίεται .
τὸ γὰρ ἀνεπίληπτον ἐκδικήσει ἡ καθολικὴ ἐκκλησία .
περὶ τῶν πταιόντων καὶ προχειρισθέντων κατὰ ἄγνοιαν 0 .
ὅσοι προεχειρίσθησαν τῶν παραπεπτωκότων κατὰ ἄγνοιαν ἢ καὶ προειδότων τῶν προχειρισαμένων , τοῦτο οὐ προκρίνει τῷ κανόνι τῷ ἐκκλησιαστικῷ ·
γνωσθέντες γὰρ καθαιροῦνται .
περὶ παραβάντων χωρὶς ἀνάγκης 0 .
περὶ τῶν παραβαινόντων χωρὶς ἀνάγκης ἢ ἀφαιρέσεως ὑπαρχόντων ἢ χωρὶς κινδύνων ἤ τινος τοιούτου , ὃ γέγονεν ἐπὶ τῆς τυραννίδος Λικιννίου , ἔδοξε τῇ συνόδῳ , εἰ καὶ ἀνάξιοι ἦσαν φιλανθρωπίας , ὅμως χρηστεύσασθαι εἰς αὐτούς .
ὅσοι οὖν γνησίως μεταμέλονται , τρία ἔτη ἐν ἀκροωμένοις ποιήσουσι καὶ ἑπτὰ ἔτη ὑποπεσοῦνται , δύο δὲ ἔτη χωρὶς προσφορᾶς κοινωνήσουσι τῷ λαῷ τῶν εὐχῶν .
περὶ τῶν ἀποταξαμένων καὶ πάλιν εἰς κόσμον ἀναδραμόντων .
οἱ προσκληθέντες ὑπὸ τῆς χάριτος καὶ τὴν πρώτην ὁρμὴν ἐνδειξάμενοι καὶ ἀποθέμενοι τὰς ζώνας , μετὰ δὲ ταῦτα ἐπὶ τὸν οἰκεῖον ἔμετον ἀναδραμόντες , ὡς τινας καὶ ἀργύρια προΐεσθαι καὶ βενεφικίοις κατορθῶσαι τὸ στρατεύεσθαι , οὗτοι δέκα ἔτη ὑποπιπτέτωσαν μετὰ τὸν τῆς τριετοῦς ἀκροάσεως χρόνον .
ἐφ ἅπασι δὲ τούτοις προσήκει ἐξετάζειν τὴν προαίρεσιν καὶ τὸ εἶδος τῆς μετανοίας .
ὅσοι μὲν γὰρ καὶ φόβῳ καὶ δάκρυσι καὶ ὑπομονῇ καὶ ἀγαθοεργίαις τὴν ἐπιστροφὴν ἔργῳ , οὐ σχήματι ἐπιδείκνυνται , οὗτοι πληρώσαντες τὸν χρόνον τὸν ὡρισμένον τῆς ἀκροάσεως τῶν εὐχῶν κοινωνήσουσι μετὰ τοῦ ἐξεῖναι τῷ ἐπισκόπῳ φιλανθρωπότερόν τι περὶ αὐτῶν βουλεύσασθαι .
ὅσοι δὲ ἀδιαφόρως ἤνεγκαν καὶ τὸ σχῆμα τοῦ εἰσιέναι εἰς τὴν ἐκκλησίαν ἀρκεῖν ἑαυτοῖς ἡγήσαντο πρὸς τὴν ἐπιστροφήν , ἐξ ἅπαντος πληρούτωσαν τὸν χρόνον .
περὶ τῶν ἐν τῷ ἀποθνήσκειν κοινωνίαν ἐπιζητούντων .
περὶ τῶν ἐξοδευόντων ὁ παλαιὸς καὶ κανονικὸς νόμος φυλαχθήσεται καὶ νῦν , ὥστε , εἴ τις ἐξοδεύοι , τοῦ δεσποτικοῦ ἐφοδίου μὴ ἀποστερείσθω .
εἰ δὲ ἀπογνωσθεὶς καὶ κοινωνίας τυχὼν καὶ προσφορᾶς μετασχὼν πάλιν ἐν τοῖς ζῶσιν ἐξετασθείη , ἔστω μετὰ τῶν κοινωνούντων τῆς εὐχῆς μόνης .
καθόλου δὲ καὶ περὶ παντὸς οὗτινος οὖν ἐξοδεύοντος αἰτοῦντος μετασχεῖν εὐχαριστίας ὁ ἐπίσκοπος μετὰ δοκιμασίας μεταδιδότω τῆς προσφορᾶς .
περὶ τῶν κατηχουμένων , παραπεσόντων δέ .
περὶ τῶν κατηχουμένων καὶ παραπεσόντων ἐν τῇ κατηχήσει ἔδοξε τῇ ἁγίᾳ καὶ μεγάλῃ συνόδῳ , ὥστε τριῶν ἐτῶν αὐτοὺς ἀκροασαμένους μόνον μετὰ ταῦτα εὔχεσθαι μετὰ τῶν κατηχουμένων .
περὶ τοῦ μὴ δεῖν μετατίθεσθαι ἀπὸ ἑτέρας πόλεως εἰς ἑτέραν .
διὰ τὸν πολὺν τάραχον καὶ στάσεις τὰς γινομένας ἔδοξε παντάπασι περιαιρεθῆναι τὴν συνήθειαν τὴν παρὰ τὸν κανόνα εὑρεθεῖσαν ἔν τισι μέρεσιν , ὥστε ἀπὸ πόλεως εἰς πόλιν μὴ μεταβαίνειν μή τε ἐπίσκοπον μή τε πρεσβύτερον μή τε διάκονον .
εἰ δέ τις μετὰ τὸν τῆς ἁγίας συνόδου ὅρον τοιοῦτόν τι ἐπιχειρήσειεν ἢ ἐπιδῷ ἑαυτὸν πράγματι , ἀκυρωθήσεται ἐξ ἅπαντος τὸ κατασκεύασμα καὶ ἀποκατασταθήσεται τῇ ἐκκλησίᾳ , ἧς ἐπίσκοπος ἢ πρεσβύτερος ἢ διάκονος ἐχειροτονήθη .
περὶ τῶν ἐν αἷς προεβλήθησαν ἐκκλησίαις οὐκ ἐμμενόντων .
ὅσοι ῥιψοκινδύνως , μή τε τὸν φόβον τοῦ θεοῦ πρὸ ὀφθαλμῶν ἔχοντες μή τε τὸν ἐκκλησιαστικὸν κανόνα εἰδότες , ἀναχωροῦσι τῆς ἐκκλησίας , πρεσβύτεροι ἢ διάκονοι ἢ ὅλως ἐν τῷ κλήρῳ ἐξεταζόμενοι , οὗτοι οὐδαμῶς δεκτοὶ ὀφείλουσιν εἶναι ἐν ἑτέρᾳ ἐκκλησίᾳ , ἀλλὰ πᾶσαν αὐτοῖς ἀνάγκην ἐπάγεσθαι χρὴ ἀναστρέφειν εἰς τὰς ἑαυτῶν παροικίας " ἐπιμένοντας δὲ ἀκοινωνήτους εἶναι προσήκει .
εἰ δὲ καὶ τολμήσειέ τις ὑφαρπάσαι τὸν τῷ ἑτέρῳ διαφέροντα καὶ χειροθετήσει ἐν τῇ αὐτοῦ ἐκκλησίᾳ μὴ συγκατατιθεμένου τοῦ ἐπισκόπου , οὗ ἀνακεχώρηκεν ὁ ἐν τῷ κανόνι ἐξεταζόμενος , ἄκυρος ἔστω ἡ χειροθεσία .
περὶ κληρικῶν τοκιζόντων .
ἐπειδὴ πολλοὶ ἐν τῷ κανόνι ἐξεταζόμενοι τὴν πλεονεξίαν καὶ τὴν αἰσχροκέρδειαν διώκοντες ἐπελάθοντο τοῦ θείου γράμματος λέγοντος τὸ ἀργύριον αὐτοῦ οὐκ ἔδωκεν ἐπὶ τόκῳ καὶ δανείζοντες ἑκατοστὰς ἀπαιτοῦσιν , ἐδικαίωσεν ἡ ἁγία καὶ μεγάλη σύνοδος , ὡς , εἴ τις εὑρεθείη μετὰ τὸν ὅρον τοῦτον τόκους λαμβάνων ἐκ μεταχειρίσεως ἢ ἄλλως μετερχόμενος τὸ πρᾶγμα , ἢ ἡμιολίας ἀπαιτῶν ἢ ἕτερόν τι ἐπινοῶν αἰσχροῦ κέρδους ἕνεκα , καθαιρεθήσεται τοῦ κλήρου καὶ ἀλλότριος τοῦ κανόνος ἔσται .
περὶ πρεσβυτέρων λαμβανόντων παρὰ διακόνων τὴν εὐχαριστίαν .
ἦλθεν εἰς τὴν ἁγίαν καὶ μεγάλην σύνοδον , ὅτι ἔν τισι τόποις ἢ πόλεσι πρεσβυτέροις τὴν εὐχαριστίαν οἱ διάκονοι διδόασιν , ὅπερ οὔ τε ὁ κανὼν οὔ τε ἡ συνήθεια παρέδωκε , τοὺς ἐξουσίαν μὴ ἔχοντας προσφέρειν τούτους τοῖς προσφέρουσι διδόναι τὸ σῶμα τοῦ Χριστοῦ .
κ ἀκεῖνο δὲ ἐγνωρίσθη , ὅτι ἤδη τινὲς τῶν διακόνων καὶ πρὸ τῶν ἐπισκόπων τῆς εὐχαριστίας ἅπτονται .
ταῦτα οὖν πάντα περιηρήσθω , καὶ ἐμμενέτωσαν οἱ διάκονοι τοῖς ἰδίοις μέτροις , εἰδότες ὅτι τοῦ μὲν ἐπισκόπου ὑπηρέται εἰσί , τῶν δὲ πρεσβυτέρων ἐλάττους τυγχάνουσι .
λαμβανέτωσαν δὲ κατὰ τάξιν τὴν εὐχαριστίαν μετὰ τοὺς πρεσβυτέρους ἢ τοῦ ἐπισκόπου αὐτοῖς διδόντος ἢ τοῦ πρεσβυτέρου .
ἀλλὰ μή τε καθῆσθαι ἐν μέσῳ τῶν πρεσβυτέρων ἐξέστω τοῖς διακόνοις ·
παρὰ κανόνα γὰρ καὶ παρὰ τάξιν ἐστὶ τὸ γινόμενον .
εἰ δέ τις μὴ θέλοι πειθαρχεῖν καὶ μετὰ τοὺς ὅρους , πεπαύσθω τῆς διακονίας .
περὶ τῶν ἐκ Παύλου τοῦ Σαμοσατέως προσελθόντων ἢ προσιόντων τῇ καθολικῇ ἐκκλησίᾳ 0 .
περὶ τῶν παυλιανισάντων , εἶτα προσφυγόντων τῇ καθολικῇ ἐκκλησίᾳ ὅρος ἐκτέθειται ἀναβαπτίζεσθαι αὐτοὺς ἐξ ἅπαντος .
εἰ δέ τινες ἐν τῷ παρεληλυθότι χρόνῳ ἐν τῷ κλήρῳ ἐξετάσθησαν , εἰ μὲν ἄμεμπτοι καὶ ἀνεπίληπτοι φανεῖεν , ἀναβαπτισθέντες χειροτονείσθωσαν ὑπὸ τοῦ τῆς ἐκκλησίας ἐπισκόπου ·
εἰ δὲ ἀνακριθέντες ἀνεπιτήδειοι εὑρίσκονται , καθαιρεῖσθαι αὐτοὺς προσήκει .
ὁμοίως δὲ καὶ περὶ τῶν διακονισσῶν καὶ ὅλως περὶ τῶν ἐν τῷ αὐτῷ κανόνι ἐξεταζομένων ὁ αὐτὸς τύπος παραφυλαχθήσεται .
ἐμνήσθημεν δὲ καὶ τῶν διακονισσῶν τῶν ἐν αὐτοῖς τῶν ἐν τῷ σχήματι ἐξετασθεισῶν , ἐπεὶ μή τε χειροθεσίαν τινὰ ἔχουσιν , ὡς ἐξ ἅπαντος ἐν τοῖς λαϊκοῖς αὐτὰς ἐξετάζεσθαι .
περὶ τῶν ἐν κυριακῇ γόνυ κλινόντων .
ἐπειδή εἰσί τινες ἐν τῇ κυριακῇ γόνυ κλίνοντες καὶ ἐν ταῖς τῆς πεντηκοστῆς ἡμέραις , ὑπὲρ τοῦ πάντα ὁμοίως ἐν πάσῃ παροικίᾳ ὁμοφρόνως φυλάττεσθαι ἑστῶτας ἔδοξε τῇ ἁγίᾳ συνόδῳ τὰς εὐχὰς ἀποδιδόναι τῷ κυρίῳ .
τούτους τοὺς εἴκοσι νόμους τὸ αὐτὸ ἅγιον αὐτῶν συνέδριον ἐπὶ παρουσίᾳ τοῦ θεοφιλεστάτου καὶ πανευφήμου βασιλέως Κωνσταντίνου περὶ τῆς ἐκκλησιαστικῆς πολιτείας ἐγράψαντο .
ἐβουλεύσαντο δὲ καὶ ἕτερον νόμον ἐκθέσθαι τινὲς τῶν ἐπισκόπων , ὃν ὁ θεῖος ἐκώλυσε Παφνούτιος , περὶ οὗ ἀναγκαῖον φήθην διηγήσασθαι μεγίστου θαύματος ἄξιον διήγημα .
ἐδόκει τισὶ τῶν ἐπισκόπων νόμον νεαρὸν εἰς τὴν ἐκκλησίαν εἰσαγαγεῖν ἐν τῇ συνόδῳ καὶ ὡς περὶ τῶν ἄλλων τῆς ἐκκλησίας οὕτω καὶ τοῦτον ὁρίσαι .
ἔγραφον οὖν περὶ τοῦ μὴ δεῖν τοὺς ἱερωμένους , εἴ τε ἐπίσκοποι εἴ τε πρεσβύτεροι εἴ τε διάκονοι εἴ τε ὑποδιάκονοι εἴ τε τις τοῦ ἱερατικοῦ καταλόγου , συγκαθεύδειν ταῖς γαμεταῖς , ἃς ἔτι λαϊκοὶ ὄντες ἠγάγοντο 0 1 2 .
τούτων οὕτω διατυπουμένων ἀναστὰς ἐν μέσῳ τοῦ ὄχλου τῶν ἐπισκόπων ὁ θεῖος Παφνούτιος μεγάλῃ τῇ φωνῇ ἐβόησε λέγων ·
μὴ βαρύvετε τὸν ζυγὸν τῶν ἱερωμένων .
τίμιος γάρ φησιν ὁ γάμος ἐν πᾶσι καὶ ἡ κοίτη ἀμίαντος  , μὴ τῇ ὑπερβολῇ τῆς ἀκριβείας τὴν ἐκκλησίαν μᾶλλον προσβλάψητε 0 ·
οὐ γάρ φησι πάντας δύνασθαι φέρειν τῆς ἀπαθείας τὴν ἄσκησιν .
οὐδείς , ὡς οἶμαι , φυλαχθήσεται ἐν τῇ σωφροσύνῃ τῆς ἑκάστου γαμετῆς τοῦ ἀνδρὸς στερουμένου .
σωφροσύνην δὲ καλὴν καὶ τῆς νομίμου γαμετῆς ἑκάστου τὴν συνέλευσιν λέγω .
μὴ μὴν ἀποζεύγνυσθαι ταύτην , ἣν ὁ θεὸς ἔζευξε καὶ ἣν ἅπαξ ἀναγνώστης ἢ ψάλτης ἢ λαϊκὸς ὧν ἠγάγετο .
καὶ ταῦτα ἔλεγεν ὁ Παφνούτιος ἄπειρος ὧν γάμου διὰ τὸ νηπιόθεν ἐν ἀσκητηρίοις ἀνατρέφεσθαι αὐτόν .
διὸ πεισθεὶς ὁ πᾶς τῶν ἐπισκόπων σύλλογος τῇ τοῦ ἀνδρὸς συμβουλίᾳ ἀπεσίγησε περὶ τοῦ ζητήματος τούτου , τῇ γνώμῃ καταλείψαντες τῶν βουλομένων κατὰ συμφωνίαν ἀπέχεσθαι τῆς ἰδίας γαμετῆς .